62018TJ0638_INF
Rettens dom (Ottende Udvidede Afdeling) af 16. december 2020 –Deza mod Kommissionen
(Sag T-638/18)
»Ansvar uden for kontraktforhold – miljø – klassificering, mærkning og emballering af stoffer og blandinger – klassificering af beg, kultjære-, højtemperaturs- som stof med akut toksicitet for vandmiljøet i kategori 1 (H400) og med kronisk toksicitet for vandmiljøet i kategori 1 (H410) – tilstrækkeligt kvalificeret tilsidesættelse af en bestemmelse, som tillægger borgerne rettigheder«
1.
Ansvar uden for kontraktforhold – betingelser – ulovlighed – tab – årsagsforbindelse – den ene betingelse ikke opfyldt – erstatningssøgsmålet forkastet i det hele
(Art. 340, stk. 2, TEUF)
(jf. præmis 51 og 52)
2.
Ansvar uden for kontraktforhold – betingelser – ulovlighed – tilstrækkeligt kvalificeret tilsidesættelse af en bestemmelse, som tillægger borgerne rettigheder – bestemmelse, som tillægger borgerne rettigheder – begreb – metode til klassificering af blandinger, der er farlige for vandmiljøet – udelukket
(Art. 340, stk. 2, TEUF; Europa-Parlamentets og Rådets forordning nr. 1272/2008, som ændret ved forordning nr. 286/2011 og nr. 944/2013, bilag I, punkt 4.1.3.5.5)
(jf. præmis 55 og 63-69)
3.
Ansvar uden for kontraktforhold – betingelser – ulovlighed – tilstrækkeligt kvalificeret tilsidesættelse af en regel, som bevirker en pålæggelse eller skærpelse af forpligtelser, der påhviler borgerne, som kan påvirke deres retsstilling
(Art. 340, stk. 2, TEUF)
(jf. præmis 67 og 68)
4.
Ansvar uden for kontraktforhold – betingelser – ulovlighed – tilstrækkeligt kvalificeret tilsidesættelse af EU-retten – krav om institutionernes åbenbare og grove tilsidesættelse af grænserne for deres skønsbeføjelse – Kommissionens tilsidesættelse af en regel, der tillægger den en skønsmargen ved klassificeringen af kemiske stoffer og blandinger – situation kendetegnet ved høj videnskabelig kompleksitet – tilstrækkeligt kvalificeret tilsidesættelse foreligger ikke
(Art. 340, stk. 2, TEUF; Europa-Parlamentets og Rådets forordning nr. 1272/2008, som ændret ved forordning nr. 286/2011 og nr. 944/2013, bilag I, punkt 4.1.3.5.5)
(jf. præmis 57-113)
Angående
Angående et søgsmål støttet på artikel 268 TEUF med påstand om, at sagsøgeren indrømmes erstatning for det tab, som den pågældende angiveligt har lidt som følge af vedtagelsen af Kommissionens forordning (EU) nr. 944/2013 af 2. oktober 2013 om ændring, med henblik på tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT 2013, L 261, s. 5), hvorved beg, kultjære-, højtemperaturs- blev kvalificeret som stof med akut toksicitet for vandmiljøet i kategori 1 (H400) og med kronisk toksicitet for vandmiljøet i kategori 1 (H410).
Konklusion
1)
Europa-Kommissionen frifindes.
2)
Deza a.s. bærer sine egne omkostninger og betaler Kommissionens omkostninger.
3)
Kongeriget Spanien og Det Europæiske Kemikalieagentur (ECHA) bærer hver deres egne omkostninger.